text: [{"text_idx": "#000004", "text": "Muummichi ministeera Briteen Paarlaamaa biyyattii torbaan shaniif kan ugguru tahuu beeksise"}, {"text_idx": "#000005", "text": "Muummichi ministeera Briteen Boris Johnson karoora biyyattiin gamtaa Awrooppaa keessaa bahuuf jalqabde galmaan gahuuf jecha, danqaa paarlaamaa biyyattii irra isa muudatu hambisuuf ji\u2019a dhufu keessa Paarlaamaa biyyattii torbaan shaniif cufuuf kan karoorfate yoo tahu, mootittiin Briteenis karoora kana kan raggaasiste tahuun beekamee jira."}, {"text_idx": "#000007", "text": "Haata\u2019u malee karoorri muummicha ministeeraa kun biyyattii keessatti mormii cimaa kan kaase tahuus odeeyfannoon ni addeessa. Hoggantoonni Paartii mormituu fi miseensonni Paarlaamaa biyyyattii heddu akka jedhanitti, \u2018Boris Johnson mirga dimokrasii isaanii cabsuun adeemsa gamtaa Awrooppaa keessaa bahuuf biyyaattiin hordofaa jirtu irratti, marii fi mormiin gahaan akka hin geggeefamne godhaa jira\u201djechuun dhimmicha mana murtiitti kan geessan tahuu ibsaa jiran."}]